Rikunarita-ORG/Wikinium huggingface dataset:
# Prva Španska Republika

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **Prva Španska Republika** República Española |
|

|  |  |  |
| --- | --- | --- |
| [[Kraljevina Španija|←]]   | **1873 – 1874** |   [[Kraljevina Španija|→]]
 |

 |
|

|  |  |
| --- | --- |
|  |  |
| Zastava
 | Grb
 |

 |
| Lokacija  |
| **Glavni grad** | Madrid
 |
| **Religija** | katoličanstvo
 |
| **Vlada** | republika
 |
| **Historija** |  |
|  • Abdikacija Amadea I
 | 11. februar 1873
 |
|  • Restauracija monarhije
 | 29. decembar 1874
 |
| **Valuta** | peseta
 |

 |

**Prva Španska Republika** (španjolski: República Española) bila je kratkotrajna republika koja nije trajala ni godinu dana 1873. do 1874.

## Historija

Amadeo I pokušao je vladati kao ustavni monarh, ali nije mogao formirati stabilnu vladu jer je u noj imao nepomirljivo zaraćene republikance i karliste. Odkad je Amadeo pozvao radikale u vladu, konzervativci su digli ruke od monarhije. Amadeo je abdicirao nakon napada radikala na vojsku u februaru 1873., pa je parlament (Cortes) nakon toga Španiju proglasio republikom.

Republika je nastala kako bi ispunila politički vakuum stvoren abdikacijom Amadea I. Španjolska republikanska partija nije bila ni jaka ni ujedinjena. Kad su se republikanski lideri odbili jasno izjasniti za federativnu republiku, pravdajući se zakonskim ograničenjima, to je izazvalo pobunu federalistički nastrojenih ekstremista u provincijama.

Ovaj federalistički bunt bio je ozbiljan u Cartageni, Alcoyu i Malagi. Istovremeno se vlada morala boriti sa novim karlističkim ustankom - Drugog karlističkog rata (1872–76)
Republikanski lideri su prilično mlako reagirali na sve češće napade na vojsku, što je negativno djelovalu na nju i paraliziralo je. Konzervativcima i svim drugim pristalicama reda, zemlja je izgledala na rubu raspada, s druge strane Karlisti su silno ojačali priljevom brojnih isfrustriranih federalista.
Posljednji predsjednik republike Emilio Castelar, pokušao je (doduše prekasno) vratiti lojalnost vojske. U januaru 1874. general Manuel Pavía otjerao je republikanske republikanske poslanike iz zgrade parlamenta u nadi da će tako zavesti red. Pavía je vlast predao generalu
Franciscu Serranu da formira koalicijsku vladu.

Francisco Serrano preuzeo je funkciju predsjednika unitarne republike koja je vladala iz Madrida. Njegov primarni cilj bila je pobjeda nad Karlistima koji su jako ojačali na sjeveru Španjolske. U tome nije uspio pa je 29. decembra 1874.
mladi brigadir - Arsenio Martínez Campos, proglasio - Alfonsa XII, sina Isabell II novim španjolskim kraljem.

Nikakvog ozbiljnijeg otpora restauraciji monarhije nije bilo, prijetnja anarhijom 1873. rezultirala je snažnom konzervativnom reakcijom, uz snažnu podršku crkve.

## Reference

## Vanjske veze

* *Primera República* (`es`)
# Juan Prim

| Huan Prim
 |
| --- |
|  Huan Prim |
| Lični podaci
 |
| Datum rođenja
 | (1814-decembra-12)12. decembra 1814.
 |
| Mesto rođenja
 | Reus (Španija)
 |
| Datum smrti
 | 30. decembra 1870. (dob: 56)
 |
| Mesto smrti
 | Madrid (Španija)
 |
| Vojska
 | Španska vojska
 |
| Bitke i ratovi
 | Karlistički ratovi, Tetuanski rat
 |

**Huan Prim i Prac** (12. decembar 1814 – 30. decembar 1870) je bio španski general i državnik.

## Biografija

Učestvovao je na strani liberala u Karlističkim ratovima. Kao član progresivne stranke, borio se protiv samovlašća Espartera. Novembra 1842. godine učestvuje u ustanku Saragose, a maja 1843. godine vodi ustanke u Reusu. Od 1860. godine učestvuje u Tetuanskom ratu protiv Maroka. Dve godine kasnije je na čelu ekspedicionih snaga protiv Meksika. Ubrzo napušta dalju saradnju s intervencionistima. Godine 1864. je prognan kao zaverenik protiv vlade, a naredne godine je na čelu pokreta za ujedinjenje Portugalije i Španije. U revoluciji 1868. postaje ministar rata, a sledeće godine i predsednik vlade. Ubijen je u nikad razjašnjenim okolnostima 30. decembra 1870. godine.

## Izvori

* Vojna enciklopedija, tom 7 (320)
# Falanga (Španija)

| **Španska falanga za okupljanje nacionalističke sindikalističke ofanziveFalange Española de las Juntas de Ofensiva Nacional Sindicalista |
| --- |
|  |
|  |
| Osnivač
 | Hose Antonio Primo de Rivera
 |
|  |
|  |
| Osnovana
 | 29. oktobra 1933.
 |
| Raspuštena
 | 20. novembra 1975.
 |
| Država
 |  Španija
 |
| Mladi ogranak
 | Omladinski front
 |
|  |
| Ideologija
 | falangizam
 |
| **Politička pozicija** | krajnja desnica
 |
|  |
| Boje
 | crna i crvena
 |
| internet stranica
 |

Zastava Falange.
**Španska falanga za okupljanje nacionalističke sindikalističke ofanzive** (španski: *Falange Española de las Juntas de Ofensiva Nacional Sindicalista*), poznatija pod imenom **Falanga** bila je desničarska politička partija koju je 1933. godine osnovao Hose Antonio Primo de Rivera tokom postojanja Španske republike. Za razliku od ostalih partija desne orijentacije u Španiji, Falanga se temeljila na republikanizmu, modernizmu i avangardizmu, odnosno u duhu ranog italijanskog fašizma.

Po izbijanju Španskog građanskog rata 1936. godine, članovi Falange pridružili su se nacionalistima na čelu s Fransiskom Frankom. Njen osnivač, Primo de Rivera, osuđen je na smrt od španske republikanske vlade nakon gubitka imuniteta u parlamentu, te je tako postao mučenik falangističkog pokreta. Tokom rata, 60 % predratnog članstva Falange izgubilo je život. Od 1938. sve sindikalne organizacije stavljene su pod upravu Falange.

Nakon kraja građanskog rata, Franko je Falangi dao ulogu partije koja razvija i neguje novu vladajuću ideologiju. Do 1942. broj članova partije narastao je do 932.000. Kako se Drugi svetski rat približavao kraju i postajalo očigledno da će Sile Osovine izgubiti, Franko i ideolozi partije počeli su da se udaljavaju od evropskog fašizma i započeli s izgradnjom nove ideologije „španskog katoličkog autoritarijanizma“, iako su u osnovama ideje fašizma zadržane (jedino je izbačena revolucionarna preobrazba društva). Takođe, od 1943. se Falanga počela opisivati kao pokret, a ne kao partija.

Kako je Španija, zahvaljujući dobrim odnosima s SAD-om, ekonomski napredovala i stasala nova generacija tehnokrata, članstvo Falange je sve više opadalo. Nakon smrti Franka 1975. godine, Falanga se raspala na nekoliko manjih partija koje deluju još i danas, ali im je popularnost neznatna.

## Povezano

* Hose Antonio Primo de Rivera
* Fransisko Franko
* Falangizam

## Reference

## Literatura

* Thomas, Hugh (2001). *The Spanish Civil War*. Modern Library. ISBN 978-0-375-75515-6.
* Payne, Stanley G. (1999). *Fascism in Spain, 1923-1977*. Univ of Wisconsin Press. ISBN 978-0-299-16564-2.
* Laqueur, Walter (1996). *Fascism: Past, Present, Future*. Oxford Univ.. ISBN 978-0-19-509245-5.
* Meneses, Filipe Ribeiro De (2001). *Franco and the Spanish Civil War*. Routledge. ISBN 978-0-415-23925-7.
* Gilmour, David (1985). *The transformation of Spain: from Franco to the constitutional monarchy*. Quartet Books. ISBN 978-0-7043-2461-9.
* Payne, Stanley G. (1987). *The Franco Regime, 1936-1975*. Univ of Wisconsin Press. ISBN 978-0-299-11070-3.

## Vanjske veze

* Zvanična stranica
# Felipe VI od Španjolske

| Filip VI
 |
| --- |
|  Filip VI (2018) |
| Puno ime
 | Felipe Juan Pablo Alfonso de Todos los Santos de Borbón y Grecia
 |
| Datum rođenja
 | 30. januar 1968.
 |
| Mesto rođenja
 | Madrid ( Španija)
 |
| Titula
 | Kralj Španije
 |
| Period
 | 19. jun 2014. —
 |
| Prethodnik
 | Huan Karlos I
 |
| Poreklo
 |
| Dinastija
 |  Burboni
 |
| Otac
 | Huan Karlos I
 |
| Majka
 | Sofija od Grčke
 |
| Porodica
 |
| Supružnik
 | Leticija Ortiz
 |
| Deca
 | Leonora, princeza od Asturije Sofija
 |

**Filip VI od Burbona i Grčke** (španski: *Felipe de Borbón y Grecia*) je kralj Španije. Na presto je stupio 19. juna 2014, nakon abdikacije njegovog oca Huana Karlosa I koji je na prestolu bio 39 godina. Pri stupanju na presto odabrao je ime Filip VI.

Filip je rođen 30. januara 1968. u Madridu, kao treće dete i jedini sin (nakon dve starije sestre) španskog kralja Huana Karlosa I i grčko-danske princeze Sofije. Srednju školu je završio u Ontariju a studije u Madridu i SAD. Godine 1992. učestvovao je na Letnjim olimpijskim igrama, u Barseloni.

Dana 22. maja 2004. oženio se s nagrađivanom novinarkom Leticijom Ortic. Bračni par ima dve kćeri: Leonor, princezu od Asturije i naslednicu prestola (rođenu 2005) i Sofiju (rođenu 2007). Godine 1977. otac mu je dodelio titulu princa od Asturije, tradicionalnu titulu španskog prestonaslednika, koja potiče od kastiljskih prestonaslednika. Godine 1990. dobio je titulu princa od Đirone i Vijane, vojvode od Monblana, grofa od Kervere i gospodara Balaguera. Osim toga, Filip je i četvrti u legitimističkom nizu naslednika francuske krune.

## Porodica

### Roditelji

| ime | slika | datum rođenja
 |
| --- | --- | --- |
| Kralj Huan Karlos I |  | 5. januar 1938.
 |
| Kraljica Sofija |  | 2. novembar 1938.
 |

### Supružnik

| ime | slika | datum rođenja
 |
| --- | --- | --- |
| Leticija, princeza od Asturije |  | 15. septembar 1972.
 |

### Deca

| ime | slika | datum rođenja
 |
| --- | --- | --- |
| Leonor od Španije |  | 31. oktobar 2005.
 |
| Sofija od Španije |  | 29. april 2007.
 |

## Vanjske veze
# Alfonso XII od Španije

| Alfonso XII od Španije
 |
| --- |
|  |
| *Fotografija Alfonsa XII* |
| **Kralj Španjolske** |
| Vladavina
 | 1874. - 1885. |
| Prethodnik
 | Amadeo I
 |
| Nasljednik
 | Alfonso XIII
 |
| Supruga
 | Mercedes od Orléansa Maria Christina od Austrije
 |
| Djeca
 | María de las Mercedes, María Teresa, Alfonso XIII
 |
| Puno ime
 |  |
| Alfonso Francisco de Asís Fernando Pío Juan María de la Concepción Gregorio Pelayo
 |
| Dinastija
 | Bourbon
 |
| Otac
 | Francisco Borbón
 |
| Majka
 | Isabel II
 |
| Rođenje
 | 28. novembar 1857. Madrid, Kraljevina Sardinija
 |
| Smrt
 | 18. januar 1890. Madrid, Kraljevina Italija
 |

 **Alfonso XII** (Madrid, 28. novembar 1857. - Madrid, 25. novembar 1885.) bio je španjolski kralj od 1874. do 1885.
Njegova kratka vladavina nagovjestila je da bi Španjolska mogla postati stabilna ustavna monarhija.

## Biografija

Alfonso je rođen kao najstariji preživjeli sin kraljice Isabel II u braku sa njenim suprugom vojvodom od Cadiza Franciscom Borbónom, iako nije posve sigurno da je on i zaista bio otac.
Školovan je na bečkom Theresianumu i Kraljevskoj vojnoj akademiji u engleskom Sandhurstu.
Alfonso je živio sa majkom u egzilu nakon što je ona zbačena sa trona u revoluciji u septembru 1868.
Isabel II se odrekla svojih prava na tron u njegovu korist u junu 1870., ali je Alfonso proglašen španjolskim kraljem tek je četiri godine kasnije - 29. decembra 1874. U zemlju se vratio početkom januara sljedeće godine.

Veći dio vladavine Alfonsa - Španjolska je uživala u neuobičajenom spokoju. Ritam i model političkog života zemlje određivao je Antonio Cánovas del Castillo, Alfonsov premijer u dva mandata 1875. -1881. i 1884. - 1885. Dva najurgentija problema - završetak građanskog rata koji su započeli Karlisti, zahtjevajući da nasljednici španjolskog trona mogu biti samo po muškoj liniji i nacrt ustava - oboje su riješeni 1876.
Uz to Sporazumom iz Zanjóna ponovno je vraćen mir na Kubu nakon Desetogodišnjeg rata.

Alfonso se u januaru 1878. oženio Marijom Mercedes, kćerkom vojvode od Montpensiera, koja je umrla je šest mjeseci kasnije.
Sljedeće godine se oženio sa kćerkom nadvojvode Karla Ferdinanda iz Austrije, Mariom Christinom, sa kojom je imao dvije kćeri i sina, koji je kasnije bio kralj Alfonso XIII.

Iako je bio političkih neiskusan - Alfonso je pokazao velik prirodni talent i razumjevanje za tekuće probleme, kvalitete koje su obećavale da monarhija neće trpiti ako se ustav donešen 1876. u cijelosti provede. Dva neuspješna atentata na njega (oktobar 1878. i decembar 1879.) i pamflet vojske protiv režima 1883. bili su izdvojene epizode i nisu slika stvarnog stanja.
Jer se većina stanovnika pomirila sa restauriranom monarhijom, a sam Alfonso je bio prilično popularan, pa je njegova rana smrt od tuberkuloze bila je veliko razočaranje za one koji su se radovali španjolskoj ustavnoj monarhiji.

|  |  |  |
| --- | --- | --- |
| Prethodnik: | **Kralj Španjolske (1874. - 1885.)** | Nasljednik:
 |
| **Amadeo I** | **Alfonso XIII** |

## Reference

## Vanjske veze

* *Alfonso XII, king of Spain* (`en`)
# Kruna

*Vidi takođe: Kruna (razvrstavanje)*
Kruna danskog kralja Christiana IV koja se sada čuva u Zamku Rosenborg u Kopenhagenu.
**Kruna** je tradicionalno simboličko pokrivalo za glavu monarha ili božanstva koje simbolizira vlast, legitimitet, besmrtnost, pravednost, trijumf, uskrsnuće, čast, slavu ili zagrobni život.

Izraz kruna se često koristi i kao apstraktni koncept vlasti u monarhijama.
# Kongres

| Kongres Congressus |
| --- |
| Kongresna palača u austrijskom Bad IschluKongresna palača u austrijskom Bad Ischlu
 |
|  |

**Kongres** (od latinskog *Congressus* = sastanak - sintagma od *com* + *gradi*) je prvenstveno naziv za službeni skup, sastanak, skupštinu velikoga broja predstavnika neke struke, pokreta ili političke partije, pa tako oni mogu biti umjetnički, naučni ili politički.
Na kongresima se raspravljanja o stručnih temama i problemima i donose odluke. Kongresi mogu biti internacionalni, nacionalni ili lokalni, a održavaju se u određenim vremenskim intervalima (najčešće od 1 do 5 godina).

*Kongres* je i ime za zasjedanje predstavnika različitih država na kom se rješavaju važna međunarodna pitanja, takvi su bili Bečki kongres (1814.-15.) i Berlinski kongres iz 1878.
U Sjedinjenim Američkim Državama i još nekim zemljama - *Congress* je naziv za dvodomni parlament; *Dom poslanika* (House of Representatives) i *Senat*.

## Reference

## Vanjske veze

* *kongres* na portalu Leksikografski zavod Miroslav Krleža (`sh`)
# Vrhovni sud

Vrhovni kasacioni sud Republike Srbije u Beogradu.
**Vrhovni sud** je tradicionalni, odnosno najčešći, izraz za najviši sud, odnosno organ koji se nalazi na vrhu hijerarhije pravosuđa u nekoj državi. Ovlasti vrhovnih sudova ovise o zakonima, odnosno ustavnom uređenju pojedinih zemalja, ali u većini slučajeva on predstavlja najviši žalbeni sud, odnosno instancu čije se odluke redovnim putem više ne mogu osporavati ili dovoditi u pitanje.

## Veze

* Ustavni sud
* Vrhovni sud Australije
* Vrhovni sud Gane
* Vrhovni sud Irana
* Vrhovni sud Kostarike
* Vrhovni sud SAD
# Ekstremadura

**EkstremaduraExtremadura**

|

|  |  |
| --- | --- |
|  |  |
| Zastava
 | Grb
 |

 |
|  Geografski položaj Ekstremadure u Španjolskoj
 |
| **Glavni grad** | Mérida
 |
| **Površina**
- ukupno

 | 5. po veličini
- 41.634 km²

 |
| **Stanovništvo**
- Ukupno
- Gustoća

 | 12. po veličini
- 1.088.728 (2007.)
- 26,03/km²

 |
| **Politički status** | autonomna zajednica
 |
| Statut usvojen
 | 26. veljače 1983.
 |
| ISO 3166-2
 | ES-EX
 |
| Broj predstavnika u *Las Cortes Generales*  Kongres  Senat
 | 10 8
 |
| Predsjednik
 | Guillermo Fernández Vara
 |
| Službene stranice
 |

**Ekstremadura** (španski: *Extremadura* ) je autonomna pokrajina Španije koja se nalazi u jugozapadnom delu Iberijskog poluostrva, i sastoji se od dve provincije: Cáceres na severu, i Badajoz na jugu. Glavni grad je Merida.

Ekstremadura se graniči na severu sa Kastiljom i Leonom, na jugu sa Andaluzijom, na istoku sa Kastiljom-La Manchom, i na zapadu sa Portugalom.

## Etimologija imena

Postoji više teorija o nastanku imena Ekstremadura. Jedna je da potiče od latinskog imena Ekstrema Dori (latinski: *Extrema Dorii*), što bi značilo "krajevi reke Duero", ili "na drugom kraju reke Duero", što bi bila aluzija na položaj ove pokrajine koja se nalazi na jugu reke Duero. Ovo ime je takođe bilo ime kojim su Rimljani nazivali zemlje u južnom delu doline reke Duero i njenih pritoka. Međutim, danas je mnogo prihvaćenija teza da se reč Ekstremadura upotrebljavala u doba Rekonkiste, da označi zemlje smeštene na kraju granice hrišćanskih kraljevina sa severa Iberijskog poluostrva sa Al-Andaluzom. Tako ime Ekstremadura dobijaju teritorije na granici Kraljevine Kastilje, oko današnje Provincije Sorije, što bi bila kastiljanska Ekstremadura. Takođe isto ime dobijaju najudaljenije teritorije u prvoj liniji odbrane od Mavara Kraljevine Leon, koja je podrazumevala veliki deo teritorije današnje Cáceres, koja sep rostirala južno sve do taife Badahoz, i ta teritorija bi bila, leonska Ekstremadura.

Španska autonomna pokrajina Ekstremadura ne bi trebalo da se meša sa starom portugalskom provincijom Ekstremadurom, iako je etimološki koren isti.
# La Rioja

**Autonomna zajednica La RiojaComunidad Autónoma La Rioja**

|

|  |  |
| --- | --- |
|  |  |
| Zastava
 | Grb
 |

 |
|  Geografski položaj Autonomne zajednice La Rioje u Španjolskoj
 |
| **Glavni grad** | Logroño
 |
| **Površina**
- ukupno

 | 16 po veličini
- 5,045 km²

 |
| **Stanovništvo**
- Ukupno
- Gustoća

 | 17 po veličini
- 321,171 (2011.)
- 62.51/km²

 |
| **Politički status** | Autonomna zajednica
 |
| Statut usvojen
 | 9. jun 1982.
 |
| ISO 3166-2
 | RI
 |
| Broj predstavnika u *Las Cortes Generales*  Kongres  Senat
 | 4 4
 |
| Predsjednik
 | José Ignacio Ceniceros
 |
| Službene stranice
 |

**Autonomna zajednica La Rioja** (španjolski: **Comunidad Autónoma La Rioja**) je španjolska autonomna zajednica, smještena na
sjeverozapadu Španjolske.

## Geografija

La Rioja je svojom površinom od 5,045 km², -14 po veličini autonomna zajednica, a sa svojih 321,171 stanovnika sedamnaesta u zemlji.

Sa sjevera graniči sa Autonomnom zajednicom Baskijom, sa Navarrom sa sjeveroistoka i sa Kastiljom i Leonom sa juga i zapada.

U sjeverozapadnom kutu La Rioje uzdižu se prve planine masiva Obarenes, koji formira granicu sa Provincijom Burgos.
La Rioju oplakuje rijeka Ebro, koja protiče u smjeru sjeverozapad - jugoistok, spuštajući se iz Álave prema Navarri.
Kotlina rijeke Ebro postepeno se prema jugu uzdiže do planina Iberijskog gorja.

### Klima

La Rioja ima kontinentalnu klimu pod utjecajem Oceanske klime, tako da se količina padavina povećava od istoka prema zapadu i od jug prema sjeveru. Godišnje padne od 380 do 760 mm kiše, a najtoplije je u kotlini rijeke Ebro.

## Historija

Taj kraj bio je dio historijske Kastilje. Kao posebna administrativna jedinica prvi put se pojavio 1833. pod imenom **Logroño**, tako se zvao sve do 1980. kad mu je promjenjeno ime u **La Rioja**.
Današnja autonomna zajednica La Rioja osnovana je nakon usvajanja statuta 9. juna 1982., sa administrativnim centrom Logroñom.

## Stanovništvo

Većina stanovnika živi na navodnjavanim farmama u slivu rijeke Ebro, i bavi se ratarstvom. Za razliku od tog stočarskog ]stanovništva po planinama ima sve manje, naročito od kad su im 1836. ukinute kraljevske privilegije na slobodnu ispašu.

## Privreda

U Gornjoj Rioji se prave neka od najboljih crnih vina Španjolske. Financijeri iz Baskije podržali su podizanje kvalitetnih vinograda krajem 19. vijeka i osnovali 12 vinarija između 1867. i 1900.

Zbog blizine velikih baskijskih gradova proizvodi se puno raznovrsnog povrća.
Čak i prije industrijske revolucije tkalo se dosta tkanina po naseljima Rioje.

Prehrambena industrija bila je vodeća industrijska grana od sredine 19. vijeka, ali kako se uglavnom radilo o manjim familijarnim tvornicama, bez puno kapitala, većina ih je bankrotirala nakon građanskog rata (1936.-39). Taj segment industrije ponovno je oživio krajem 20. vijeka, kao i tekstilna industrija.
Velike nade polagane su u otkriće nafte 1980. kod Nájera, za razliku od tog danas se polažu u vinogradarstvo i turizam.

## Reference

## Vanjske veze

* *Gobierno de La Rioja* Arhivirano 2018-06-27 na Wayback Machine-u (`es`)
# Zajednica Madrida

**Zajednica MadridComunidad de Madrid**

|

|  |  |
| --- | --- |
|  |  |
| Zastava
 | Grb
 |

 |
|  Geografski položaj Zajednice Madrid u Španjolskoj
 |
| **Glavni grad** | Madrid
 |
| **Površina**
- ukupno

 | 12 po veličini
- 8028 km²

 |
| **Stanovništvo**
- Ukupno
- Gustoća

 | 3 po veličini
- 6,421.878 (2011.)
- 810.6/km²

 |
| **Politički status** | Autonomna zajednica
 |
| Statut usvojen
 | 25. februara 1983.
 |
| ISO 3166-2
 | MD
 |
| Broj predstavnika u *Las Cortes Generales*  Kongres  Senat
 | 36 10
 |
| Predsjednik
 | Ángel Garrido
 |
| Službene stranice
 |

**Zajednica Madrid** (španjolski: **Comunidad de Madrid**) je španjolska autonomna zajednica, smještena u centru Španjolske.

Sa sjevera i zapada graniči s autonomnom zajednicom Kastilja i Leon, a s istoka i juga s Kastiljom-La Mancha.

## Karakteristike

Zajednica Madrid je svojom površinom od svega 8 km², 12 po veličini autonomna zajednica, ali je vrlo gusto naseljena pa je sa svojih 6,421.878 stanovnika treća u zemlji. Autonomna zajednica Madrid osnovana je 25. februara 1983. godine, a administrativni centar je grad Madrid.

Karta madridskih općina
Teren Madridske autonomne zajednice otprilike se podudara sa slivom rijeke Jarama, i njenih pritoka Henaresa i Manzanaresa koje se slijevaju po južnim padinama masiva Sierra de Guadarrama. To je jednolični teren spržene zemlje na centralnoj visoravni Meseta. Jednolični pejzaž u kom se izmjenjuju oranice pod žitom s golom žutom zemljom. Taj teren bio je scena nekoliko odlučujućih bitaka za Španjolskog građanskog rata (1936.-1939.).

Nešto malo sačuvanih borovih šumaraka po planinskim obroncima, postali su meta madridskih stanovnika, koja po njima podižu vikendice, dok se po vrhovima grade skijališta.

## Reference

## Vanjske veze

* *Comunidad de Madrid* Arhivirano 2017-04-03 na Wayback Machine-u (`es`)